หาสาเหตุทำระดับ Ferritin ต่ำ กินอาหารเสริม ปรับเปลี่ยนอาหารการกิน
ก่อนจะเริ่มเพิ่มระดับ ferritin เอง ควรปรึกษาคุณหมอประจำตัวซะก่อน จะได้อ้างอิงจากประวัติการรักษาทั้งของคุณและคนในครอบครัว รวมถึงสอบถามว่ามีอาการที่เป็นสัญญาณว่าระดับ ferritin ต่ำไหม เช่น  อ่อนเพลีย ปวดหัว กระสับกระส่าย ผมร่วง เล็บเปราะ ลอก หายใจติดขัด ferritin ก็คือธาตุเหล็กที่เนื้อเยื่อดูดซึมเข้าไป ซึ่งก็เป็นที่แรกที่คุณหมอจะเช็ค โดยวัดระดับธาตุเหล็กในเลือด จะได้รู้ว่าคุณได้รับธาตุเหล็กไม่พอ หรือมีอาการที่ขัดขวางการดูดซึมธาตุเหล็กในกระแสเลือด คุณหมอจะวัดระดับ ferritin ด้วย ถ้ามีธาตุเหล็กในเลือดไม่พอ ร่างกายจะไปดึงจากเนื้อเยื่อมาใช้ ทำให้ระดับ ferritin น้อยลง เพราะงั้นคุณหมอเลยต้องทดสอบระดับ ferritin กับธาตุเหล็กคู่กัน  ระดับ ferritin ในเลือดที่เหมาะสม จะอยู่ที่ 30 - 40 ng/mL (นาโนกรัมต่อมิลลิลิตร) ถ้าระดับ ferritin ต่ำกว่า 20 ng/mL จะถือว่าขาด ferritin นิดหน่อย แต่ถ้าระดับ ferritin ต่ำกว่า 10 ng/mL จะถือว่าเกิดภาวะ ferritin ไม่เพียงพอ แต่ละแล็บก็มีวิธีการเฉพาะในการทดสอบและรายงานผลการวัด ferritin แต่ละระดับต่างกันไป เพราะงั้นอย่าตีความไปเอง ต้องให้คุณหมออ่านผลและอธิบายให้ฟัง เป็นการวัดปริมาณธาตุเหล็กสูงสุดที่เลือดสามารถยึดเก็บได้ คุณหมอจะบอกได้เลยว่าตับและอวัยวะอื่นๆ ของคุณทำงานปกติหรือเปล่า ถ้ามีอะไรผิดปกติ ก็แสดงว่าระดับ ferritin หรือธาตุเหล็กที่ต่ำ อาจเป็นสัญญาณของปัญหาสุขภาพที่ร้ายแรงกว่า พอสอบถามประวัติกับตรวจเลือดแล้ว คุณหมอจะเช็คว่ามีอาการหรือโรคอื่นที่ทำให้ระดับ ferritin ต่ำ หรือทำให้เพิ่มระดับตามปกติไม่ได้ไหม ตัวอย่างอาการที่ส่งผลต่อระดับ ferritin หรือการรักษาก็เช่น   โลหิตจาง มะเร็ง โรคไต ไวรัสตับอักเสบ แผลในกระเพาะอาหาร เอนไซม์ผิดปกติ ถ้าขาดธาตุเหล็กนิดหน่อยหรือปานกลาง คุณหมอจะแนะนำให้กินอาหารเสริมธาตุเหล็ก หาซื้อได้ตามร้านขายยาหรือตามเน็ต แต่ต้องกินตามคำแนะนำที่ฉลากหรือคำแนะนำของหมออย่างเคร่งครัด ปกติต้องกินอาหารเสริมธาตุเหล็กหลายอาทิตย์ กว่าระดับธาตุเหล็กและ ferritin จะปรับสูงขึ้น   อาหารเสริมธาตุเหล็กบางทีก็มีผลข้างเคียงต่างๆ เช่น ปวดหลัง หนาวสั่น วิงเวียน ปวดหัว และคลื่นไส้  วิตามินซีช่วยเรื่องดูดซึมธาตุเหล็กในเลือด เพราะงั้นให้กินอาหารเสริมธาตุเหล็กคู่กับน้ำส้มสักแก้ว  อย่ากินอาหารเสริมธาตุเหล็กกับนม คาเฟอีน ยาลดกรด หรืออาหารเสริมแคลเซียม เพราะจะไปลดการดูดซึมธาตุเหล็ก ถ้าขาดธาตุเหล็กขั้นรุนแรง เพิ่งเสียเลือดมากมาหยกๆ หรือมีปัญหาสุขภาพที่ขัดขวางการดูดซึมธาตุเหล็กของร่างกาย คุณหมออาจรักษาด้วยการฉีดยาหรือให้สารละลายทางเส้นเลือด โดยฉีดธาตุเหล็กเข้ากระแสเลือดโดยตรง หรือฉีดวิตามิน B12 เพราะช่วยเรื่องดูดซึมธาตุเหล็ก แต่ถ้ามีอาการขั้นรุนแรง คุณหมออาจแนะนำให้ถ่ายเลือด เพราะทำให้ระดับธาตุเหล็กกลับมาเป็นปกติได้เร็วกว่า  คุณหมอจะฉีดยาหรือให้ยาทางสายน้ำเกลือ ก็ต่อเมื่อเพิ่มระดับธาตุเหล็กและ ferritin ด้วยวิธีอื่นไม่ได้ผลเท่านั้น การฉีดธาตุเหล็กก็มีผลข้างเคียงได้ เหมือนกับการกินอาหารเสริม มีหลายตัวยาใช้เพิ่มระดับธาตุเหล็กและ ferritin ในร่างกายคนเรา ถ้าคุณมีโรคที่ขัดขวางการดูดซึมหรือกักเก็บธาตุเหล็ก คุณหมอก็อาจจ่ายยาที่ว่าให้ เช่น   Ferrous sulfate Ferrous gluconate Ferrous fumarate Carbonyl iron Iron dextran complex เนื้อสัตว์โดยเฉพาะเนื้อแดง นี่แหละแหล่งธาตุเหล็กชั้นดี นอกจากเพราะเนื้อสัตว์จะอุดมธาตุเหล็กแล้ว ร่างกายเรายังดูดซึมธาตุเหล็กจากเนื้อสัตว์ได้ง่ายกว่าอาหารชนิดอื่นด้วย ถ้ากินเนื้อให้มากขึ้น ก็เท่ากับเพิ่มระดับธาตุเหล็กและ ferritin ไปในตัว เนื้อสัตว์ที่ช่วยเพิ่มระดับธาตุเหล็กได้ดีก็เช่น   เนื้อวัว เนื้อแกะ ตับ สัตว์ทะเลที่มีเปลือกแข็ง เช่น กุ้ง หอย ปู ไข่ อาหารและแร่ธาตุบางชนิด กินแล้วร่างกายอาจย่อยและดูดซึมธาตุเหล็กยากกว่าเดิม แต่ไม่ถึงกับต้องงดอาหารประเภทนั้นไปเลย แค่กินให้น้อยลง อาหารที่ว่าก็เช่น   ไวน์แดง กาแฟ ชาดำและชาเขียว ถั่วเหลืองที่ไม่ผ่านการหมัก  นม แคลเซียม แมกนีเซียม สังกะสี (Zinc) ทองแดง
ปรึกษาคุณหมอ. วัดระดับธาตุเหล็กในเลือด. วัดระดับ ferritin. วัด total iron binding capacity (TIBC). เช็คว่ามีปัญหาสุขภาพร้ายแรงหรือเปล่า. กินอาหารเสริมธาตุเหล็ก. ฉีดวิตามินหรือให้ทางสายน้ำเกลือ. กินยาหรืออาหารเสริมที่คุณหมอจ่ายให้. กินเนื้อสัตว์ให้มากขึ้น. จำกัดอาหารและแร่ธาตุที่ขัดขวางการดูดซึมธาตุเหล็กของร่างกาย.
https://www.wikihow.com/Increase-Ferritin-Levels https://www.wikihow.com/Increase-Ferritin-Levels https://www.wikihow.com/Increase-Ferritin-Levels
Determining the Cause of Low Ferritin Taking Supplements Altering Your Diet